Anne-Brit Kolstø

Anne-Brit Kolstø (født 21. mai 1945) er en norsk biokjemiker og professor emerita i farmasøytisk mikrobiologi ved Universitetet i Oslo. Hun var prorektor ved universitetet fra 2002 til 2005.

Hun ble cand. real. i biokjemi ved Universitetet i Oslo i 1971 og dr. philos. ved Universitetet i Tromsø i 1976.

Kolstø har tidligere vært stipendiat ved Institutt for medisinsk biologi ved Universitetet i Tromsø, postdoctor ved University of California, forsker ved Institutt for eksperimentell medisinsk forskning og barneavdelingen ved Ullevål universitetssykehus, forsker ved Statens institutt for folkehelse, førsteamanuensis i cellebiologi ved UiO og forsker ved National Institute for Medical Research i London.

Som prorektor ledet hun UiOs sentrale forskningskomité, UiOs sentrale undervisningsutvalg, UiOs sentrale utstyrsutvalg, Komité for universitetets priser og Komité for universitetets pris for menneskerettigheter.

Hun har vært president i Norsk Biokjemisk Selskap.

Referanser

Eksterne lenker  

Norske biologer
Professorer ved Universitetet i Oslo
Prorektorer ved Universitetet i Oslo
Medlemmer av Det Kongelige Norske Videnskabers Selskab
Medlemmer av Det Norske Videnskaps-Akademi
Fødsler i 1945